સિરસા: ડેરા સચ્ચા સૌદાના પ્રમુખના ઉપાધ્યક્ષ પીઆર નૈને હરિયાણા પોલીસની SITને 300 લોકોના નામનું લિસ્ટ મોકલ્યું છે. આ લિસ્ટમાં એ લોકોના નામ છે જેમના અસ્થિ (અંત્યેષ્ટિ પછી) ડેરા ખેતરોમાં મોક્ષ મળવાની ઈચ્છાથી નાખવામાં આવ્યા હતા. બીજી બાજુ SITને લીડ કરી રહેલા કુલદીપ બેનિવાલે NBT સાથે ફોન વાતચીતમાં આ લિસ્ટની પુષ્ટિ કરી છે. જોકે, તેમણે કહ્યું કે, જમીનમાં કંકાલ દબાયેલા હોવાની કોઈ જાણકારી નથી. જ્યારે તેમને પૂછવામાં આવ્યું કે, શું ડોક્ટર નૈને પૂછપરછમાં એ સ્વીકાર્યું કે, ડેરામાં 600 લોકોના અસ્થિ અને કંકાલ દબાયેલા છે તો બેનીવાલે આ વાતની ના પાડી દીધી.